作者：李曾伯
词牌/韵律：贺新郎

paragraphs: 问讯南州守。
怅吾生、今非昔比，后犹今否。
涉尽风涛凭个甚，一瓣心香在袖。
人竞说、顽哉此叟。
识破荣途皆幻境，只形骸、已累它何有。
姑勉尔，应之手。
休烦太卜勤占候。
怕漂零、江湖易老，光阴难又。
兔魄初生人初度，期共婵娟长久。
赖此月、於人犹厚。
燕颔封侯非我事，早携书、归卧吾庐旧。
渝此约，有如酒。